Երեկՙ ստորեւ շարադրվող հոդվածս գրելու պահին էլ, երբեմն դադար էի տալիս ու ստուգումՙ ի՞նչ նոր բան ավելացրին Երեւանում աշխատող գերմանացի մեր գործընկերներն իրենց անաչառ հրապարակումների շարքին, էլ որքան նպաստեցին Հայաստանիՙ միջազգային օրավուր վերելք արձանագրող վարկին: Նրանք երբեւէ այսքան չէին կարեւորել մեր երկրի մասին մեր երկրից պատմելու անհրաժեշտությունը, մանավանդՙ այսպիսի թվաքանակով եւ առաջին հերթինՙ որակով, որ արձանագրել է տալիս, թե աշխարհի լրահոսի առանցքային կետ դարձած Հայաստանն այսուհետ էլ երբեք չի մոռանալու, թե լուսարձակի տակ է: Հայաստանի լրագրողների անաչառ հայացքն ու կարծիքը մինչ այս, թող ներվի կտրուկ ձեւակերպմանս համար, իշխանությունների կողմից արհամարհվել է, լուրջ չի ընդունվել: